#### KISKŐRÖS VÁROS POLGÁRMESTERE

#### ELŐTERJESZTÉS

 (a Képviselő-testület 2022. december 14-i ülésére)

## TÁRGY: KIRÁLY HENRIETTA LAKÁSBÉRLETI JOGVISZONYÁNAK MEGHOSSZABBÍTÁSA

Kiskőrös Város Képviselő-testülete Egészségügyi és Szociálpolitikai Bizottságának 6/2014. számú határozata alapján bérbe adta az Önkormányzat tulajdonában lévő, Kiskőrös belterület, 2458 helyrajzi számon nyilvántartott, természetben, 6200 Kiskőrös, Mészáros Lőrinc utca 22. földszint 7. ajtószám alatti, 61 m2 alapterületű, 2 szoba, 1 konyha, 1 fürdőszoba, 1 WC, 1 tároló helyiségekből álló, komfortos lakást Király Henrietta (a továbbiakban: Bérlő) részére, 2014. május 01. napjától 2015. április 30. napjáig, 1 éves időtartamra.

A Képviselő-testület a fentiekben nevesített alapszerződést három alkalommal, a 42/2015. számú, a 73/2017. számú határozata alapján, alkalmanként kettő éves, az 52/2019. számú határozata alapján 1 éves időtartamra, továbbá a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésben foglalt felhatalmazás alapján, Kiskőrös Város Polgármestere a 6/2020. számú határozata alapján, 1 éves időtartamra meghosszabbította.

A Bérlő bérleti jogviszonya a veszélyhelyzettel összefüggő átmeneti szabályokról szóló 2021. évi XCIX. törvény 152. § (1) és (6) bekezdéseire figyelemmel 2022. december 31. napjáig meghosszabbodott.

A Bérlő 2022. november 17. napján benyújtott kérelmében kérte lakásbérleti jogviszonyának hosszabbítását tekintettel, arra, hogy lakhatási problémáját továbbra sem tudja megoldani. Házastársával, kettő kiskorú, egy felnőtt gyermekével él közös háztartásban. Anyagi helyzete nem teszi lehetővé saját tulajdonú lakás megvásárlását valamint piaci alapú albérlet fizetését, fenntartását.

A család az önkormányzati bérlakást tisztán, rendben tartja és gondoskodnak a lakás rendszeres karbantartásáról.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 4. § (3) bekezdése alapján a – szociális helyzet alapján történő bérbeadás feltételeinek fennállása esetén – Képviselő-testület a lakásbérleti jogviszonyt – különösen indokolt esetben, a Képviselő-testület Társadalompolitikai Bizottságának javaslatára - legfeljebb öt alkalommal, alkalmanként legfeljebb 2 éves időtartamra meghosszabbíthatja, amennyiben a bérlőnek nincs lakbér- és közüzemi díj hátraléka, továbbá a lakásbérleti szerződésben vállalt valamennyi kötelezettségét szerződésszerűen, késedelem nélkül teljesítette.

A Bérlő által becsatolt igazolások alapján a lakbért rendszeresen fizeti, lakbér tartozása nincsen, valamint a kérelmezőnek közüzemi díj hátraléka sem áll fenn.

Figyelemmel arra, hogy a Bérlő lakásproblémáját önhibáján kívül továbbra sem tudja megoldani, valamint a Képviselő-testület Társadalompolitikai Bizottsága 64/2022. számú határozata értelmében javaslom a mellékelt lakásbérleti szerződés szerint a lakásbérleti jogviszony 6 hónappal történő meghosszabbítását.

**Kiskőrös, 2022. december 6.**

 **Domonyi László s.k.,**

 **polgármester**

**HATÁROZAT-TERVEZET**

A Képviselő-testület

1. egyetért azzal, hogy az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 4. § (3) bekezdése alapján az Önkormányzat üzleti vagyonát képező, kiskőrösi 2458 helyrajzi számon nyilvántartott, természetben 6200 Kiskőrös, Mészáros Lőrinc utca 22. földszint 7. ajtószám alatti, 2 szoba, 1 konyha, 1 fürdőszoba, 1 WC, 1 tároló helyiségekből álló, komfortos, 61 m2 alapterületű lakásra vonatkozóan a bérleti jogviszony Király Henrietta részére, 6 hónapos időtartamra meghosszabbításra kerüljön.
2. kezdeményezi a lakásbérleti szerződés közös megegyezéssel történő módosítását és a határozat-tervezetben foglaltak szerinti tartalommal történő megkötését, majd azt követően közjegyzői okiratba foglalását.
3. felhatalmazza a polgármestert a határozat-tervezet mellékletét képező módosításokkal egységes szerkezetbe foglalt lakásbérleti szerződés aláírására.

**Felelős:** polgármester

**Határidő:** azonnal